# KISKŐRÖS VÁROS POLGÁRMESTERE

**ELŐTERJESZTÉS**

(a Képviselő-testület 2021. november 24-i ülésére)

**TÁRGY: Beszámoló a Kiskőrös és Térsége Ivóvízminőség-javító Önkormányzati Társulás tevékenységéről**

Kiskőrös Város Polgármestere a 35/2020. számú polgármesteri határozatával elfogadta a Képviselő-testület 2021 évi munkatervét. A munkaterv X. rész 5. pontjában szerepel a „Beszámoló a Kiskőrös és Térsége Ivóvízminőség-javító Önkormányzati Társulás tevékenységéről” szóló napirendi pont.

A Kiskőrös és Térsége Ivóvízminőség-javító Önkormányzati Társulás (továbbiakban: Társulás) megállapodásának X. fejezet értelmében:

„A társulás tagjai a társulás működését – a társulási megállapodásban meghatározottak szerint – célszerűségi és gazdasági szempontból jogosultak ellenőrizni.

A polgármester vagy – felkérésre – az általa kijelölt személy évente legalább egyszer a képviselő-testületének beszámol a társulás tevékenységéről, pénzügyi helyzetéről, a társulási cél megvalósulásáról. A társulási tanács tagjai képviselő-testületeiknek évente beszámolnak a társulási tanácsban végzett tevékenységükről.”

A fentiek alapján javaslom, hogy a Képviselő-testület a Kiskőrös és Térsége Ivóvízminőség-javító Önkormányzati Társulás beszámolóját a mellékletben foglaltak szerint fogadja el.

**Kiskőrös, 2021. november 16.**

**Domonyi László s.k.,**

**polgármester**

**HATÁROZAT-TERVEZET**

A Képviselő-testület a Kiskőrös és Térsége Ivóvízminőség-javító Önkormányzati Társulás szakmai tevékenységéről és működésének feltételeiről szóló beszámolóját a mellékletben foglaltak szerint elfogadja.

**Felelős:** polgármester

**Határidő:** azonnal